**De Unges Orkesterforbund** (UNOF) (tidligere Norsk Skoleorkesterforbund (NSOF)) er en organisasjon for barne- og ungdomsorkestre i Norge, som ble stiftet den 20. april 1974. Organisasjonen har rundt 5400 medlemmer i rundt 175 lokale orkestre per 2022. Medlemmene er barn og unge i alderen 2–26 år. Medlemsorkestrene varierer i størrelse fra strykekvartetter til fullt symfoniorkester.

UNOF vedtok i 2020 en felles strategi og handlingsplan sammen med Norske Symfoni-Orkestres Landsforbund (NASOL). Organisasjonene har som visjon å skape og styrke det frivillige orkestermiljøet for barn, ungdommer og voksne i Norge for at de skal kunne oppleve, utøve og la seg inspirere av levende orkestermusikk. UNOF arbeider for å støtte opp om orkesteraktivitet i Norge. Organisasjonen har vært en aktiv bidragsyter i utformingen av Regjeringens kulturfrivillighetstrategi for 2023–2025.

UNOF deler ut midler for å støtte drift av norske barne- og ungdomsorkestre på vegne av en flere paraplyorganisasjoner. UNOF er medlem av Norsk musikkråd, Frivillighet Norge, Kulturalliansen og Landsrådet for Norges barne- og ungdomsorganisasjoner (LNU). I 2017 inngikk UNOF et formelt samarbeid med Dextra Musica, et datterselskap av Sparebankstistelsen DNB. Samarbeidet ble i 2023 vedtatt videreført for en ny periode (2024-2026). 

UNOF eier og driver Norsk Ungdomssymfoniorkester (NUSO),et nasjonalt symfoniorkester for ungdom mellom 13 og 20 år. 

Hennes Majestet Dronning Sonja er UNOFs høye beskytter.

Historikk
---------

Organisasjonen het opprinnelig Norsk Skoleorkesterforbund (NSOF). Den 18. juni 2006 skiftet den navn til De Unges Orkesterforbund (UNOF).

Ledelse
-------

### Styreledere

Her er en oversikt over tidligere og nåværende styreledere i UNOF:

* 1974–1979: Olav Kaalhus
* 1979–1982: Vidar Hjemås
* 1982–1983: Liv Utler Henriksen
* 1983–1984: Vidar Hjemås
* 1984–1990: Ole Bjørnsen
* 1990–1994: Margareth Bergman
* 1994–1998: Sigurd Arne Arnesen
* 1998–2000: Robert Wilford Tjelta
* 2000–2002: Tone Moan Ingebrigtsen
* 2002–2008: Lene Haus
* 2008–2010: Christine Aasland
* 2010–2016: Carl Ninian Wika
* 2016–: Birgitte Mikalsen

### Daglige ledere

Terje Winther er daglig leder i UNOF per 2022.

Orkesterdagen
-------------

UNOF har innført 20. april som «Orkesterdagen»; datoen er valgt fordi organisasjonen ble stiftet den 20. april 1974. Den første Orkesterdagen ble markert 20. april 2022 på i Kronesalen på Sentralen i Oslo, med deltagelse av daværende kulturminister Anette Trettebergstuen. Shana Fevang Mathai var konferansier på arrangementet. 

Den andre Orkesterdagen ble markert 20. april 2023 med 40 ungdommer som spilte i orkester. Også denne gang på Sentralen i Oslo. Haugerud Strykeorkester og Vestre Aker kammerkameratene dannet kjernen i orkesteret, sammen med instruktørene Mari Ystanes på fiolin, Ole Rasmus Bjerke på bratsj, Silje Gotaas på cello, Fredrik Aske Blikeng på kontrabass. Denne gangen var også folkemusikerne Mari og Andreas Skeie Ljones, sammen med ungdommer fra NOR59 Strykeinnstitutt med for å og markere FolkOrg sitt jubileum "folkemusikken og folkedansens år".

Orkesteråret 2024
-----------------

I 2024 er det 50 år siden UNOF ble stiftet i 1974. I den anledning har de satt i gang prosjektet «Orkesteråret 2024». Orkesteråret er en feiring av fellesskap og musikkglede. Feiringen involverer barne- og ungdomsorkestre, voksne amatørorkester og de profesjonelle symfoniorkestrene i Norge. Orkesterårets visjon er: «Alle som ønsker det, skal få muligheten til å spille i orkester!»

Orkesteråret samarbeider med Norske Symfoni-Orkestres Landsforbund, Arktisk Filharmoni, Krinkastingsorkesteret, Trondheim Symfoniorkester og Opera, Oslo-Filharmonien, Bergen Filharmoniske Orkester, Stavanger Symfoniorkester, Irish Assosiation of Youth Orchestras, Landes-Jugend-Symfonie-Orchester, Prosperastiftelsen og Unge Funksjonshemmede. 

Orkesteråret 2024 har fått økonomisk støtte fra Kulturdepartementet, Erasmus+ Ungdom og Sparebankstiftelsen DNB.

Referanser
----------

1. 1 2  «Vedtekter for De Unges Orkesterforbund». *orkester.no*. Arkivert fra originalen 24. mai 2022. Besøkt 24. mai 2022. «Stiftet 20. april 1974 som Norsk Skoleorkesterforbund (NSOF). | Skiftet navn til De Unges Orkesterforbund 18. juni 2006.»
2. ↑  «Om UNOF». *orkester.no*. Arkivert fra originalen 24. mai 2022. Besøkt 24. mai 2022.
3. ↑  «Strategi- og handlingsplan 2022-24». *orkester.no*. Arkivert fra originalen 7. september 2023. Besøkt 7. september 2023.
4. ↑  «Rom for deltakelse - regjeringens kulturfrivillighetsstrategi (2023-2025)». *Regjeringen.no* **(norsk)**. Kultur- og likestillingsdepartementet. 27. april 2023. Besøkt 7. september 2023.
5. ↑  «Støtteordninger for orkestre og orkestermusikere». *orkester.no*. Besøkt 7. september 2023.
6. ↑  «Bli med i musikklivet du også». *www.musikk.no*. Besøkt 24. mai 2022.
7. ↑  «Kultur og fritid». *Frivillighet Norge* **(norsk)**. Besøkt 24. mai 2022.
8. ↑  «Medlemmer». *Kulturalliansen* **(norsk)**. Arkivert fra originalen 7. august 2022. Besøkt 24. mai 2022.
9. ↑  «Medlemsorganisasjoner». *LNU – Landsrådet for Norges barne- og ungdomsorganisasjoner*. Besøkt 24. mai 2022.
10. ↑  «UNOF og Dextras program for unge utøvere». *orkester.no*. 23. januar 2017. Arkivert fra originalen 7. september 2023. Besøkt 7. september 2023.
11. ↑  «Om NUSO». *Norsk Ungdomssymfoniorkester*. 16. oktober 2017. Besøkt 24. mai 2022.
12. ↑  «H.M. Dronningas beskyttarskap». *www.kongehuset.no* **(norsk)**. Besøkt 25. mai 2022.
13. ↑  «Styreledere i De Unges Orkesterforbund 1974-2014». *De Unges Orkesterforbund : 40 år og like ung!*: 46. 2014.
14. ↑  «Her er UNOFs nye landsstyre». *orkester.no*. 22. oktober 2020. Arkivert fra originalen 25. mai 2022. Besøkt 25. mai 2022. «På landsmøtet i Stavanger forrige helg ble Birgitte Mikalsen valgt til en ny periode som styreleder for De Unges Orkesterforbund. Hun har sittet siden 2016, og tar nå fatt på sin tredje periode som styreleder.»
15. ↑  «De Unges Orkesterforbund». *orkester.no*. Arkivert fra originalen 25. mai 2022. Besøkt 25. mai 2022.
16. 1 2  «Lanserte støtte til musikklivet på Orkesterdagen». *orkester.no*. 21. april 2022. Arkivert fra originalen 24. mai 2022. Besøkt 24. mai 2022. «Orkesterdagen ble avholdt for første gang i år, på UNOFs stiftelsesdag 20. april. (---) Kulturministeren benyttet anledningen til å lansere mer støtte til musikkfrivilligheten. Norsk Musikkråd anslår så mange som 65.000 falt fra organiserte musikkaktiviteteter under pandemien. For UNOF sin del er det snakk om omtrent fem prosent av medlemmene.»
17. 1 2  «Om Orkesteråret — Orkesteråret 2024». *1974–2024* **(norsk)**. Besøkt 7. september 2023.

Eksterne lenker
---------------

* orkester.no Nettside Besøkt 24. mai 2022.

|  |  |
| --- | --- |
| Oppslagsverk/autoritetsdata | VIAF
 |